Petrol Diesel Prices: पेट्रोल और डीजल की कीमतों में आज भी हुआ इजाफा, जानें आपके शहर में क्या है रेट
मुंबई में पेट्रोल और डीजल की कीमतें 118.41 रुपए प्रति लीटर और डीजल की कीमत 102.64 रुपए प्रति लीटर पहुंच गई है। यहां पेट्रोल की कीमत में 84 पैसे और डीजल की कीमत में 85 पैसे की बढ़ोतरी हुई है।
नई दिल्ली: देश में पेट्रोल और डीजल की कीमतों में लगातार इजाफा हो रहा है। आज भी ईंधन की कीमतें बढ़ी हैं। दिल्ली में पेट्रोल और डीजल की कीमतों में 80 पैसे की बढ़ोतरी हुई है, जिसके बाद दिल्ली में पेट्रोल 103.41 रुपए प्रति लीटर और डीजल 94.67 रुपए प्रति लीटर पहुंच गया है। मुंबई में पेट्रोल और डीजल की कीमतें 118.41 रुपए प्रति लीटर और डीजल की कीमत 102.64 रुपए प्रति लीटर पहुंच गई है। यहां पेट्रोल की कीमत में 84 पैसे और डीजल की कीमत में 85 पैसे की बढ़ोतरी हुई है। वहीं चेन्नई में ईंधन की कीमत में 75 पैसे और कोलकाता में 84 पैसे और 80 पैसे की बढ़ोतरी हुई है। चेन्नई में पेट्रोल और डीजल की कीमत 108.96 रुपए प्रति लीटर है। वहीं कोलकाता में पेट्रोल 113.03  रुपए प्रति लीटर और डीजल की कीमत 97.82 रुपए प्रति लीटर है। बता दें कि कल भी पेट्रोल-डीजल की कीमत 80 पैसे और 85 पैसे बढ़ी थी, जिसके बाद दिल्ली में पेट्रोल की कीमत 102.61 रुपए प्रति लीटर और डीजल की कीमत 93.87 रुपए प्रति लीटर पहुंच गई थी और मुंबई में पेट्रोल की कीमत 117.57 रुपए प्रति लीटर और डीजल की कीमत 101.79 रुपए प्रति लीटर हो गई थी। यहां पेट्रोल-डीजल की कीमत में 85 पैसे बढ़े थे।  कहा जा रहा है कि रूस-यूक्रेन युद्ध की वजह से ग्लोबल मार्केट में कच्चे तेल की कीमतों में बढ़ोतरी हुई है। इस वजह से पेट्रोल-डीजल की कीमतों में इजाफा हो रहा है।अगर आप अपने शहर में पेट्रोल और डीजल की कीमत जानना चाहते हैं तो एक SMS के जरिए ऐसा किया जा सकता है। आपको इंडियन ऑयल की वेबसाइट पर जाकर RSP और अपने शहर का कोड लिखना होगा और फिर उसे 9224992249 पर भेजना होगा। बता दें कि हर दिन सुबह 6 बजे पेट्रोल और डीजल की कीमतों में बदलाव होता है।